
INFORMACIJA ASMENIMS IR ŠEIMOMS, PAGEIDAUJANTIEMS IŠSINUOMOTI SOCIALINĮ BŪSTĄ
 (ĮRAŠYTI Į ASMENŲ IR ŠEIMŲ, TURINČIŲ TEISĘ Į SOCIALINIO BŪSTO NUOMĄ, SĄRAŠĄ)

2026-01-01

1. Parama būstui išsinuomoti teikiama vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas) ir Asmenų ir šeimų, turinčių teisę į socialinio būsto nuomą, sąrašo tvarkymo tvarkos aprašu, patvirtintu Šakių rajono savivaldybės administracijos direktoriaus 2019 m. lapkričio 20 d. įsakymu Nr. AT-920 „Dėl asmenų ir šeimų, turinčių teisę į socialinio būsto nuomą, sąrašo tvarkymo tvarkos aprašo patvirtinimo“.  

	2. Asmenys (jei kreipiasi šeima, vienas iš pilnamečių šeimos narių) dėl paramos būstui išsinuomoti, Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“ (toliau – Aprašas), nustatyta tvarka su prašymu įrašyti į Asmenų ir šeimų, turinčių teisę į socialinio būsto nuomą, sąrašą (toliau – Prašymas) kreipiasi į Šakių rajono savivaldybės administraciją. Kartu su prašymu pateikiami dokumentai, reikalingi teisei į paramą būstui išsinuomoti nustatyti. 
3. Teisę į socialinio būsto nuomą turi asmenys ir šeimos Lietuvos Respublikos gyvenamosios vietos deklaravimo įstatyme nustatyta tvarka gyvenamąją vietą yra deklaravę Šakių rajono savivaldybėje (šeimos atveju – vieno iš šeimos narių pasirinktinai), o jeigu asmuo deklaruotos gyvenamosios vietos neturi – yra įtrauktas į gyvenamosios vietos neturinčių asmenų apskaitą Šakių rajono savivaldybėje, ir:

3.1. kurių Gyventojų turto deklaravimo įstatyme nustatyta tvarka deklaruoto turto vertė ir pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu įskaitomos į asmens ar šeimos gaunamas pajamas, neviršija Įstatymo 11 straipsnio 3 dalyje nustatytų dydžių:

	
	
	
	Eur

	1.
	1-o asmens be šeimos
	Pajamos -40 VRP
Turtas-56 VRP
	9 320

	
	
	
	13 048

	
	
	
	

	2.
	2-jų asmenų šeimos
	Pajamos - 80 VRP
	18 640

	
	
	Turtas – 112 VRP
	26 096

	
	
	
	

	3.
	3-jų asmenų šeimos
	Pajamos -80 VRP
	18 640

	
	
	Turtas – 112 VRP
	26 096

	
	
	
	

	4.
	4-ių asmenų šeimos
	Pajamos – 92 VRP
	21 436

	
	
	Turtas – 224 VRP
	52 192

	
	
	
	

	5.
	5-ių asmenų šeimos
	Pajamos – 115 VRP
	26 795

	
	
	Turtas – 280 VRP
	65 240 

	
	
	
	

	6.
	6-ių asmenų šeimos
	Pajamos – 138 VRP
	32 154

	
	
	Turtas – 336 VRP
	78 288

	
	
	
	

	7.
	7-ių asmenų šeimos 
	Pajamos – 161 VRP
	37 513

	
	
	Turtas – 392 VRP
	91 336



Valstybės remiamų pajamų (VRP) dydis – 233 Eur.

3.2. neturi Lietuvos Respublikos teritorijoje nuosavybės teise būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės teise turimo būsto naudingasis plotas, tenkantis vienam asmeniui ar šeimos nariui, yra mažesnis kaip 10 kvadratinių metrų ar mažesnis kaip 14 kvadratinių metrų, jeigu šeimoje yra neįgalusis arba asmuo, sergantis sunkia lėtinės ligos, įrašytos į Vyriausybės ar jos įgaliotos institucijos patvirtintą sąrašą, forma. 
	4. Asmenys, atitinkantys Įstatymo 9 straipsnio 1 dalyje nustatytus reikalavimus, taip pat Asmenys, pagal Įstatymo 9 straipsnio 2 dalį turintys teisę į socialinio būsto nuomos sąlygų pagerinimą, pateikę prašymą, įrašomi į Asmenų ir šeimų, turinčių teisę į socialinio būsto nuomą, sąrašą pagal prašymo užregistravimo rajono savivaldybės administracijoje datą ir laiką.
5. Prašymą dėl likusių be tėvų globos asmenų, sulaukusių 16 ar daugiau metų iki visiško jų civilinio veiksnumo, rajono savivaldybės administracijos direktoriui pateikia jų atstovas pagal įstatymą (rūpintojas).  
		6. Asmenys, įrašyti į Asmenų ir šeimų, turinčių teisę į socialinio būsto nuomą, sąrašą ir gaunantys būsto nuomos mokesčio dalies kompensaciją, neišbraukiami iš Asmenų ir šeimų, turinčių teisę į socialinio būsto nuomą, sąrašo.	
[bookmark: r18]7. Asmenys ir šeimos, įrašyti į Asmenų ir šeimų, turinčių teisę į socialinio būsto nuomą, sąrašą, privalo:
7.1. pateikti visą teisingą informaciją, įrodančią teisę gauti paramą būstui išsinuomoti;
7.2. iki einamųjų metų gegužės 1 dienos arba dėl Įstatyme nurodytų svarbių priežasčių iki einamųjų metų birželio 1 dienos savivaldybės administracijai pateikti turto (įskaitant gautas pajamas) deklaraciją Gyventojų turto deklaravimo įstatyme nustatyta tvarka;
7.3. per mėnesį nuo deklaruotos gyvenamosios vietos pakeitimo, būsto įsigijimo, materialinės padėties pasikeitimo, kuris lemia Lietuvos Respublikos paramos būstui įsigyti ar išsinuomoti įstatyme nustatytų pajamų ir turto dydžių, pagal kuriuos nustatoma teisė į paramą būstui išsinuomoti, viršijimą, būsto nuomos sutarties pasibaigimo arba teisės į būsto nuomos mokesčio dalies kompensaciją praradimo dienos informuoti apie tai savivaldybės administraciją. Taip pat informuoti savivaldybės administraciją apie šeimos sudėties, kontaktinės informacijos (adreso, telefono numerio, elektroninio pašto) pasikeitimus.

Informaciją teikia rajono savivaldybės administracijos Biudžeto, turto ir strateginio planavimo skyrius (Šakiai, Bažnyčios g. 4, 200 kab., tel. +370 345 66 108, sonata.gruzdaitiene@sakiai.lt). 

